Hedmark Idrettskrets

Hedmark Idrettskrets (stiftet 21. oktober 1945) var et organisasjonsledd i Norges idrettsforbund og olympiske og paralympiske komité (NIF), og var et fellesorgan for all idrett i Hedmark. Hedmark Idrettskrets og Oppland Idrettskrets ble slått sammen til Innlandet Idrettskrets i 2020. 

I 2017 organiserte kretsen 375 idrettslag og 22 idrettsråd.

Hedmark Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Glåmdal Idrettskrets, Hedmark Idrettskrets, Sør-Østerdal Idrettskrets og Nord-Østerdal Idrettskrets dannet i 1945.

Kretsinndelingen i Hedmark
At Hedmark i 1945 ble delt i fire idrettskretser, var på ingen måte noen selvfølge. 

11. oktober 1940 vedtok interrimstyret i Norges Idrettsforbund en inndeling på 34 idrettskretser, og det ble oppnevnt et interrimstyre for hver krets.
Hedmark fylke bestod nå av tre kretser, Hedmark (formann Agnar Renolen - Rena), Glåmdal (formann Ivar Aanerud - Kongsvinger) og 
Østerdal (formann Hans Skjevdal - Røros).
Etter frigjøringen i 1945 gjorde NIF noen endringer i grensene for Hedmark Idrettskrets, og Birger Bekkevold (Brumunddal) ble oppnevnt til ny formann for interimstyret. Agnar Renolen var nå med i interrimstyret for Østerdal Idrettskrets.

Det pågikk utover høsten 1945 en diskusjon mellom Skjevdal og Renolen om tid og sted for et konstituerende kretsting for Østerdal Idrettskrets. Diskusjonen gikk først og fremst på stedet, Skjevdal ville ha det på Tynset, mens Renolen foretrakk Koppang.
Enden på visa var at det ble opprettet en krets i nord, Nord-Østerdal Idrettskrets med Hans Skjevdal som formann, og en krets i sør, 
Sør-Østerdal Idrettskrets, med Agnar Renolen som formann.

I 1946 ble Hedmark Idrettskrets og Sør-Østerdal Idrettskrets slått sammen til Hedmark og Sør-Østerdal Idrettskrets. Dette ble gjort under forutsetning av at kretsens støtte fra NIF ble den samme som om det hadde vært to ulike kretser. Det gikk ikke NIF med på, så dermed ble kretsen igjen delt i to, Hedmark Idrettskrets og Sør-Østerdal Idrettskrets, i 1947.

Glåmdal Idrettskrets, Nord-Østerdal Idrettskrets og Sør-Østerdal Idrettskrets ble slått sammen med Hedmark Idrettskrets 1. juli 1969. 01.01.2020 ble Hedmark Idrettskrets og Oppland Idrettskrets slått sammen til Innlandet Idrettskrets.

Kretsens ledere
 Eivind Klumsten, Nes (1945–1949)
 Bernhard Johnstad, Bekkelaget (1949–1958)
 Sigurd Enoksen, Hamar (1959–1965)
 Eivind Strand, Hamar IL (1966–1967)
 Erland Martinsen, Nes (1968–1969)
 Oddmund Bakken, Hamar (1969–1973)
 Leif Myhrum, Flisa (1973–1977)
 Oluf Olsen, Hamar (1977–1985)
 Aud Jorid Høiås, Løten (1985–1988)
 Trygve Brenden, Tørberget (1988–1991)
 Bjørn Kristiansen, Stavsjø (1991–1995)
 Cecilie Werner Erichsen (1995–1997)
 Håkon Fiskvik, Tynset IF (1997–1999)
 Vidar Bråten, Sør-Odal (1999–2002)
 Eva Arnseth (2002–2004)
 Per Inge Sagmoen, Tynset IF (2004–2012)
 Thor Lillehovde, Ringsaker (2012–2014)
 Tor Rullestad, Hamar (2014–2016)
 Petter Norstrøm (2016–)

Referanser

Kilder
 Asbjørn Moland (1994): Hedmarksidrettens regionale ledd gjennom 75 år 1919-1994.
 Norges Idrettsforbund (1946): Årbok: Beretninger 13. september 1940 - 31. desember 1945.

Eksterne lenker
 

Idrettskretser i Innlandet
Organisasjoner etablert i 1945
1945 i Norge